เพิ่งเห็นว่าวังหลังมี food center อยู่ใกล้ธนาคารออมสินกับธนาคารกสิกรค่ะ "โอป้าจัง" เป็นร้านอาหารญี่ปุ่นอยู่ชั้น2ของวังหลังfood centerค่ะ แอร์เย็น ก็แลกบัตรแล้วก็ไปเดินเลือกเอาตามประสาศูนย์อาหารทั่วไป มีคอนเซปว่าร้านนี้มีแต่ป้า คือหมายถึงผู้หญิงรุ่นใหญ่เป็นคนทำอาหารค่ะ แต่เหมาะกับทุกเพศทุกวัยเลย เมนูน่ากินทุกอย่างค่ะ มีจำลองโชว์ให้ดูน่าร้านด้วย เช่น แกงกะหรี่ โซบะ ไข่ออนเซ็น มีของหวานอย่างปังเย็น น้ำแข็งไสถั่วแดงญี่ปุ่น น่าลองมากๆ ให้ปริมาณเยอะสมราคาค่ะ อร่อย รสชาติไม่แรงไม่เค็มเกิน แล้วก็สด สะอาดดีค่ะ